Document ID: 31995R1688

KOMISSION ASETUS (EY) N:o 1688/95,
annettu 11 päivänä heinäkuuta 1995,
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2-5 artiklassa säädettyyn erityiseen järjestelmään kuuluvien maataloustuotteiden osalta annetun asetuksen (EY) N:o 2883/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 3 artiklan 4 kohdan,
sekä katsoo, että
komission asetuksella (EY) N:o 2790/94 (3), sellaisena kuin se on muutettuna asetuksella (EY) N:o 2883/94 (4), vahvistetaan erityisesti Kanariansaarten tiettyjen maataloustuotteiden erityisen hankintajärjestelmän soveltamista koskevat yksityiskohtaiset säännöt,
asetuksessa (EY) N:o 2883/94 on vahvistettu Kanariansaarten jalostettuja hedelmiä ja vihanneksia koskeva arvioitu tase ajanjaksolle 1 päivästä heinäkuuta 1994 30 päivään kesäkuuta 1995; tasetta voidaan tarvittaessa tarkistaa ennakoiden kauden aikana tuotteiden määrissä tapahtuvia mukautuksia, alueen tarpeiden mukaisesti vahvistettujen määrien rajoissa; Kanariansaarten jalostettujen hedelmien ja vihannesten tarpeen tyydyttämiseksi satokauden 1994/1995 lopussa on syytä muuttaa 1 päivästä kesäkuuta 1995 voimaantulevan asetuksen (EY) N:o 2883/94 liitettä XI, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2883/94 liite XI tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä kesäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä heinäkuuta 1995.

Labels: 3
18
17
5